બ્લેડર એક્સટ્રોફી તરીકે ઓળખાતો આ રોગ બહુ ઓછા પ્રમાણમાં જોવા મળે છે, પરંતુ યોગ્ય સારવાર ન મળવાના કારણે આ રોગથી પીડિત બાળકો અને તેમના પરિવાર માટે આ એક મોટી સંસ્થા બની જાય છે. બ્લેડર એક્સટ્રોફી બહુ તકલીફવાળું અને ચિંતાજનક જન્મદોષ છે, જેમાં મૂત્રાશયના અધૂરા વિકાસના કારણે મૂત્રાશય અને જનનાંગો અડધામાં વહેંચાઈ જાય છેઅને પેટની બહાર ખુલ્લા રહી જાય છે. આ અંગોના અધૂરા વિકાસના કારણે આવાં બાળકો માટે ચાલવું-બેસવું મુશ્કેલ બને છે. વારંવાર પેશાબ પર કોઈ અંકુશ રહેતો નથી. આથી આવા દર્દીઓ હીન ભાવનાથી પીડાય છે અને છેવટે પરિવાર પણ તેમને તિરસ્કારે છે. સર્જરી થકી આ રોગની સારવાર કરાય છે, પરંતુ આવા રોગનો ઇલાજ મહિનાઓ-વર્ષો સુધી ચાલે છે. દુનિયાભરમાં-ભારતમાં આ પ્રકારની ટેક્નિકલ સુવિધાઓ ઓછી હોવાથી સારવારમાં અનેક મુશ્કેલી પડે છે.